**Ernests Gulbis**|  |
| **Šalis** | Latvijos vėliava Latvija |
| **Gyvenamoji vieta** | Jūrmala, Latvija |
| **Gimimo data** | 1988 m. rugpjūčio 30 d. (34 metai) |
| **Gimimo vieta** | Ryga, Latvija |
| **Ūgis** | 190 cm |
| **Svoris** | 76 kg |
| **Profesionaliame sporte nuo** | 2004 m. |
| **Žaidžia** | dešine ranka, dvirankis kairinis smūgis |
| **Karjeros pajamos** | USD 3 644 391 |
| **Vienetų varžybos** |
| **Karjeros rekordas:** | 158 - 141 |
| **Karjeros titulai:** | 5 |
| **Aukščiausias reitingas:** | 18 (2014) |
| **Didžiojo Kirčio turnyrų rezultatai** |
| Australian Open | 2R (2009) |
| French Open | QF (2008) |
| Vimbldonas | 2R (2008, 2009) |
| US Open | 4R (2007) |
| **Dvejetų varžybos** |
| **Karjeros rekordas:** | 23 - 21 |
| **Karjeros titulai:** | 2 |
| **Aukščiausias reitingas:** | 130 (2009) |
| Šablonas paskutinį kartą taisytas: 2014 m. vasario 26 d.. |

**Ernestas Gulbis** (latv. *Ernests Gulbis*, g. 1988 m. rugpjūčio 30 d.) – Latvijos tenisininkas.

2014 m. vasario 24 d. ATP vienetų varžybų reitinge užėmė 18 vietą, dvejetų – 218. Nuo 12 metų treniruojasi Nikola Pilić teniso akademijoje.

Karjera
-------

### 2006 m.

2006 m. spalio mėn. specialiu kvietimu dalyvavo ATP turnyre Sankt Peterburge, kur pusfinalyje pralaimėjo Mario Ančić. Tai buvo sėkmingiausias turnyras sportininko karjeroje iki patekimo į reitingo pirmąjį šimtuką.

### 2007 m.

Ernestas Gulbis buvo patekęs į 2007 m. Sidnėjaus ATP turnyrą, tačiau iškrito jau pirmajame etape, kai pralaimėjo kipriečiui Marcosui Baghdačiui. Patekti į Sidnėjaus ATP jam pavyko trečiosiose kvalifikacijos varžybose 2-6, 6-3, 6-2 įveikus Vokietijos tenisininką Michailą Zverevą, kuris ATP reitinge yra 137-tas. Prieš tai 5-7, 6-4, 6-4 nugalėjo prancūzą Olivje Pasion (ATP reitinge 140-tas), o antro etapo varžybose 6-4, 2-6, 6-6 (7:4), įveikė čeką Tomašą Zibą, kuris ATP reitinge yra 138-tas.

2007 m. gegužės mėn. tapo pirmuoju Latvijos tenisininku, debiutavusiu Grand Slam turnyre. Pirmajame Roland Garros etape nugalėjo 2004 m. pusfinalininką britą Timą Henmaną. Antrame etape prieš jį stojo Albertas Montanes, bet priešininkas pasirodė stipresnis. 2007 m. birželio mėn. dalyvavo jau antrajame Grand Slam turnyre. Vimbldono turnyro I etape susitiko su kipriečiu Markosu Baghdačiu, kuriam prieš tai buvo pralaimėjęs. Gulbis nugalėjo pirmąjį setą 6-3, bet kituose 3 patyrė pralaimėjimus ir pasitraukė iš turnyro.

Grand Slam turnyre US Open pavyko įveikti iki šiol stipriausią pagal reitingą priešininką, kai III etape jis įtikinamai nugalėjo tuometinę 8-tą Pasaulio raketę Tomį Robredo. Kitame etape pralaimėjo Carlosui Moyai.

Gulbis įveikia Potito Starace 2007 m. US Open turnyre
### 2008 m.

2008 m. Gulbis pirmąkart dalyvavo Australijos atvirajame čempionate. Pirmajame etape 0–6, 4–6, 6–7 jis pralaimėjo Maratui Safinui. Taip pat dalyvavo Prancūzijos atvirajame čempionate, kur įveikęs Simoną Groilį, Džeimsą Bleiką, Nikolasą Lapenti ir Michaelį Lodrą iškopė į ketvirtfinalį. Ketvirtfinalyje jis pralaimėjo trečiajai pasaulio raketei Novakui Džokovičiui rezultatu 5-7, 6³-7, 5-7.

### 2010 m.

2010 m. vasario 28 d. E. Gulbis iškovojo pirmą savo karjeroje ATP turnyrų vienetų titulą. Delray Beach *ATP World Tour 250* finale Latvijos pirmoji raketė rezultatu 6-2, 6-3 įveikė antrąją turnyro raketę Kroatijos tenisininką Ivo Karlovičių. Už pergalę turnyre jis gavo 250 reitingo taškų, 75 700 JAV dolerių piniginę premiją ir Porsche automobilį.

2010 m. balandį E. Gulbis pirmąkart savo karjeroje nugalėjo pirmąją pasaulio raketę Rogerį Federerį.

### 2011 m.

2011 m. sausio 6 d. Dohos *World Tour 250* turnyro ketvirtfinalyje jis pralaimėjo pirmajai pasaulyje pagal reitingą raketei Rafaeliui Nadaliui rezultatu 6-7(3), 3-6. Vėliau jis startavo Sidnėjaus ATP turnyre, kuriame pakliuvo į pusfinalį. 2011 m. sausio 17 d. publikuotame ATP reitinge E. Gulbis pasiekė savo aukščiausią poziciją – 23-ią vietą. 2011 m. Australijos atvirajame čempionate jis pralaimėjo pirmajame etape vokiečiui Benjaminui Beckeriui rezultatu 6:7(5), 2:6, 4:6. Vasarį E. Gulbis pakilo dar aukščiau ATP reitinge ir pasiekė 21-ą poziciją.

2011 m. liepą jis iškovojo savo antrą ATP titulą *Farmers Classic* turnyre Los Andžele. Finale latvis nugalėjo Mardy Fishą rezultatu 5:7, 6:4, 6:4. Tai buvo antrasis jo karjeroje ATP serijos turnyro finalas. Po pergalės turnyre jis ATP reitinge pakilo iš 84-os į 55-ą vietą.

### 2012 m.

2012 m. sezonas E. Gulbiui nebuvo sėkmingas, buvo pasiektos tik kelios pergalės, iš kurių svarbiausia buvo pergalė sunkioje kovoje Vimbldono turnyre pirmajame etape (7–6, 7–6, 7–6) prieš čeką Tomášą Berdychą, kuris tuo metu užėmė 7-ą vietą pasaulio reitinge. Metus E. Gulbis baigė 136-oje vietoje ATP reitinge.

### 2013 m.

2013 m. kovą E. Gulbis iškovojo trečią pergalę ATP vienetų varžybose, antrąkart karjeroje tapdamas nugalėtoju Delray Beach turnyre JAV. Pergalių seriją jis tęsė ATP turnyre Indian Velse, kuriame nugalėjo Janko Tipsarevićių (tuo metu 9-oji pasaulio raketė). Rugsėjį E. Gulbis nugalėjo dar viename ATP turnyre Sankt Peterburge, finale trijuose setuose nugalėjęs ispaną Guillermo García-Lópezą. Po šio pasiekimo jis sugrįžo į pirmąjį ATP reitingo trisdešimtuką.

### 2014 m.

Sezono pradžioje turnyre Roterdame E. Gulbiui pavyko ketvirtfinalyje nugalėti Juaną Martíną del Potro, kuris tuo metu užėmė 4-ą vietą ATP reitinge. Vasarį E. Gulbis nugalėjo Marselio ATP turnyre, finale rezultatu 7–6, 6–4 įveikęs Jo-Wilfriedą Tsongą (tuo metu 10-oji pasaulio raketė), prieš tai pusfinalyje įveikęs ir Richardą Gasquet (tuo metu 9-oji pasaulio raketė). Po šios pergalės jis pakilo į iki šiol aukščiausią vietą ATP reitinge – 18-ą.

### *Grand Slam* vienetų varžybos

| Turnyras | 2006 | 2007 | 2008 | 2009 | 2010 | 2011 | 2012 | 2013 | 2014 |
| --- | --- | --- | --- | --- | --- | --- | --- | --- | --- |
| Australian Open | A | LQ | 1R | 2R | 2R | 2R | 1R | A | 2R |
| French Open | A | 2R | QT | 2R | 1R | 1R | 1R | 2R |
| Wimbledon | A | 1R | 2R | 2R | A | 1R | 2R | 3R |
| US Open | LQ | 4R | 2R | 1R | 1R | 2R | 2R | 1R |

Šaltiniai
---------

1. ↑  Gulbis izcīna karjeras pirmo ATP vienspēļu titulu, tvnet.lv, 2010 m. vasario 28 d. (12 metų)
2. ↑  Gulbis triumfē Delrejbīčā un izcīna pirmo ATP vienspēļu titulu sportacentrs.com
3. ↑  Gulbim lielākā uzvara karjerā – pārspēts Federers!
4. ↑  „Muļķīgas kļūdas Gulbim neļauj uzvarēt Nadalu". Sportacentrs.com. 2011-01-06. Nuoroda tikrinta 2012-01-30.
5. ↑  „Gulbja lidojums Sidnejā beidzies – finālā iekļūst Simons". Sportacentrs.com. 2011-01-14. Nuoroda tikrinta 2012-01-30.
6. ↑  „Gulbim karjeras rekords ATP rangā - 23. vieta, Dekmeijerei 13 vietu kāpums". Sportacentrs.com. Nuoroda tikrinta 2012-01-30.
7. ↑  „Gulbja neveiksmes "Grand Slam" turpinās – Bekeram zaudēts trīs setos". Sportacentrs.com. 2011-01-18. Nuoroda tikrinta 2012-01-30.
8. ↑  „Gulbis izcīna Losandželosas ATP vienspēļu titulu". Sportacentrs.com. 2011-08-01. Nuoroda tikrinta 2012-01-30.
9. ↑  DELFI. „Gulbis triumfē Losandželosas turnīrā". Sports.delfi.lv. Nuoroda tikrinta 2012-01-30.
10. ↑  DELFI. „Gulbis otro reizi karjerā iekļūst ATP sērijas turnīra finālā". Sports.delfi.lv. Nuoroda tikrinta 2012-01-30.
11. ↑  „Vai Gulbim otrajā finālā būs otrais tituls?". Sportacentrs.com. 2011-07-31. Nuoroda tikrinta 2012-01-30.
12. ↑  „Gulbim ATP rangā kāpums uz 55.pozīciju". Sportacentrs.com. 2011-08-01. Nuoroda tikrinta 2012-01-30.
13. ↑  DELFI. „Gulbis pēc uzvaras Losandželosā ievērojami pakāpjas ATP rangā". Sports.delfi.lv. Nuoroda tikrinta 2012-01-30.
14. ↑  Gulbis ATP rangā saglabā 136.pozīciju; Juškam neliels kāpums Diena.lv
15. ↑  Gulbis pietuvojies savam ATP ranga rekordam Delfi.lv

Nuorodos
--------

* Ernesto Gulbio ATP profilis
* Gulbio Pasaulio reitingo istorija Archyvuota kopija 2008-06-03 iš Wayback Machine projekto.
* Ernestas Gulbis itftennis.com svetainėje Archyvuota kopija 2007-09-29 iš Wayback Machine projekto.